ส่วนที่ 1 การประกอบธุรกิจ

1. นโยบายและภาพรวมการประกอบธุรกิจ

1.1 เป้าหมาย

ด้านธุรกิจเสื้อผ้าสำเร็จรูป

บริษัทฯ มุ่งสู่ความเป็นผู้นำทางด้านเทคโนโลยีในการผลิตและส่งออกเสื้อกันหนาวคุณภาพสูง
พร้อมกับการบริการลูกค้าที่เป็นเลิศ โดยการลงทุนในเครื่องจักรทีทันสมัยและมีการพัฒนาฝีมือแรงงาน
ทำให้มีประสิทธิภาพยิ่งขึ้น เพื่อสร้างความพึงพอใจให้แก่ลูกค้า

ธุรกิจพัฒนาอสังหาริมทรัพย์

บริษัทฯ มุ่งเน้นการทำโครงการแนวราบในเขตชุมชนที่มีความเจริญ
การคมนาคมสะดวกและสิ่งแวดล้อมที่ดี โดยขายบ้านที่คุณภาพดีในราคายุติธรรม

1.2 การเปลี่ยนแปลงและพัฒนาการที่สำคัญ

บริษัท คาสเซ่อร์พีคโฮลดิ้งส์ จำกัด (มหาชน) เริ่มมาจากห้างหุ้นส่วนจำกัด คาสเซ่อร์พีค
เปิดดำเนินการครั้งแรกเมื่อเดือนกันยายน 2519
ผลิตเสื้อผ้าสำเร็จรูปเพื่อส่งออกจำหน่ายต่างประเทศ ต่อมาได้ขยายกิจการจัดตั้งบริษัท
ซี.พี.จี.การ์เมนท์ จำกัด สินค้าที่ผลิตคือ Jacket Coat กางเกงและชุดกีฬา
ผลิตจากผ้าผืนชนิดผ้าทอ สินค้าที่ผลิตภายใต้เครื่องหมายการค้าตามจำนวนและแบบของผู้สั่งซื้อ
ตลาดส่งออกที่สำคัญคือ ประเทศสหรัฐอเมริกาและประเทศในสหภาพยุโรป

ต่อมาปี 2537 บริษัทฯได้ขยายการลงทุนในธุรกิจพัฒนาอสังหาริมทรัพย์
ดำเนินการก่อสร้างบ้านอยู่อาศัยประเภททาวน์เฮาส์ บ้านแฝด บ้านเดี่ยวและอาคารพาณิชย์
นับตั้งแต่เริ่มจนถึงปัจจุบันโครงการที่สำเร็จเรียบร้อยแล้ว 7 โครงการ มูลค่ารวม 3,733 ล้านบาท
และอยู่ในระหว่างดำเนินงาน 3 โครงการ มูลค่ารวม 1,400 ล้านบาท

ในปี 2562 บริษัท ซัน พร็อพเพอร์ตี้ จำกัด ดำเนินธุรกิจรับเหมาก่อสร้างให้กับบริษัท
คาสเซ่อร์พีคโฮลดิ้งส์ จำกัด (มหาชน) และบริษัทฯในเครือ คือโครงการสิวารัตน์ 10 และ
โครงการสิวารัตน์ 11

3.  โครงสร้างการถือหุ้นของกลุ่มบริษัท

การประกอบธุรกิจของบริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อยมี 2
กลุ่มธุรกิจหลักคือ

- กลุ่มธุรกิจเสื้อผ้าสำเร็จรูปดำเนินการโดย บริษัท คาสเซ่อร์พีคโฮลดิ้งส์ จำกัด (มหาชน)
และบริษัท ซี.พี.จี. การ์เมนท์ จำกัด

- กลุ่มธุรกิจพัฒนาอสังหาริมทรัพย์ดำเนินการ โดยบริษัท คาสเซ่อร์พีคโฮลดิ้งส์ จำกัด (มหาชน)
และบริษัทย่อย ซึ่งประกอบด้วยบริษัท คาสเซ่อร์พีค เรียลเอสเตท จำกัด บริษัท เอกธนา
พร็อพเพอร์ตี้ จำกัด และบริษัท ซัน พร็อพเพอร์ตี้ จำกัด

[]โดยมีการแบ่งการดำเนินงานในกลุ่มดังนี้

*ยังไม่เริ่มดำเนินธุรกิจ

1.4 ความสัมพันธ์กับกลุ่มธุรกิจของผู้ถือหุ้นใหญ่

- ไม่มี

2. ลักษณะการประกอบธุรกิจ

บริษัท คาสเซ่อร์พีคโฮลดิ้งส์ จำกัด (มหาชน) และบริษัทย่อยดำเนินธุรกิจหลัก 2 ประเภทคือ

1. ธุรกิจผลิตเสื้อผ้าสำเร็จรูป

2. ธุรกิจพัฒนาอสังหาริมทรัพย์

ในปี 2562 บริษัทฯมีรายได้จากธุรกิจเสื้อผ้าสำเร็จรูปร้อยละ 93.97 ของรายได้รวม
และธุรกิจพัฒนาอสังหา-ริมทรัพย์ร้อยละ 6.03 ของรายได้รวม

โครงสร้างรายได้

กลุ่มธุรกิจเสื้อผ้าสำเร็จรูป

  ------------------------------ ---------------- ---------- ------- ---------- ------- ---------- -------
  ดำเนินการโดย                    % การถือหุ้นของบริษัท ปี 2562             ปี 2561             ปี 2560     

                                                  รายได้      %       รายได้      %       รายได้      %

  บมจ.คาสเซ่อร์พีคโฮลดิ้งส์            100              856.49     55.17   919.43     57.82   731.77     61.49

  บจ.ซี.พี.จี.การ์เมนท์               99.94            602.28     38.80   618.10     38.87   385.48     32.39

  รวมรายได้กลุ่มธุรกิจเสื้อผ้าสำเร็จรูป                     1,458.77   93.97   1,537.53   96.69   1,117.25   93.88
  ------------------------------ ---------------- ---------- ------- ---------- ------- ---------- -------

กลุ่มธุรกิจพัฒนาอสังหาริมทรัพย์

  -------------------------------- ---------------- ---------- ------ ---------- ------ ---------- ------
  ดำเนินการโดย                      % การถือหุ้นของบริษัท ปี 2562            ปี 2561            ปี 2560     

                                                    รายได้      %      รายได้      %      รายได้      %

  บมจ.คาสเซ่อร์พีคโฮลดิ้งส์              100              40.69      2.62   16.21      1.03   48.96      4.11

  บจ.คาสเซ่อร์พีค เรียลเอสเตท          99.99            50.19      3.24   34.10      2.14   13.04      1.10

  บจ.เอกธนา พร็อพเพอร์ตี้ *            99.98            2.65       0.17   2.30       0.14   10.85      0.91

  รวมรายได้กลุ่มธุรกิจพัฒนาอสังหาริมทรัพย์                    93.53      6.03   52.61      3.31   72.85      6.12

  รวมรายได้ทั้งหมด                                     1,552.30   100    1,590.14   100    1,190.10   100
  -------------------------------- ---------------- ---------- ------ ---------- ------ ---------- ------

*ถือหุ้นทางอ้อมโดย บจ.คาสเซ่อร์พีค เรียลเอสเตท

กลุ่มธุรกิจเสื้อผ้าสำเร็จรูป

(1) ลักษณะผลิตภัณฑ์

สินค้าที่ผลิตคือ เสื้อผ้าประเภท Outerwear เช่น Jacket Coat กางเกง และชุดกีฬา
ผลิตจากผ้าผืนประเภทผ้าทอ ผลิตตามแบบจำนวนและเครื่องหมายการค้าของผู้สั่งซื้อ

(2) การตลาดและภาวะการแข่งขัน

ก. ด้านการตลาด

ในปี 2562 บริษัทฯเป็นผู้ผลิตและส่งออกเสื้อผ้าสำเร็จรูปไปยังลูกค้าต่างประเทศร้อยละ 99
และลูกค้าในประเทศร้อยละ 1 ของยอดขายรวม
ตลาดส่งออกที่สำคัญคือประเทศสหรัฐอเมริกาและประเทศในกลุ่มสหภาพยุโรป ซึ่งมีสัดส่วนร้อยละ
78.24 และ 17.29 ตามลำดับ ส่วนประเทศอื่นๆรวมกันร้อยละ 4.47 ของยอดขายรวม
ประเทศที่ตั้งอยู่ในภูมิภาคที่มีอากาศหนาวเย็นเป็นเวลานาน
มีความจำเป็นอย่างยิ่งที่ต้องสวมใส่เสื้อผ้ากันหนาวเพื่อให้ร่างกายอบอุ่น
ความต้องการซื้อเสื้อผ้าของผู้บริโภคสัมพันธ์กับภาวะเศรษฐกิจของประเทศนั้นๆ
ในยามที่เศรษฐกิจดีผู้บริโภคต้อง การซื้อเสื้อผ้าจำนวนมากและต้องเป็นสินค้าที่มีคุณภาพดี
แต่เมื่อใดที่เศรษฐกิจตกต่ำลง ผู้บริโภคจะเลือกซื้อเสื้อผ้าตามความจำเป็นเท่านั้น
สินค้าของบริษัทฯร้อยละ 99 จำหน่ายโดยตรงกับบริษัทเจ้าของเครื่องหมายการค้าและร้อยละ 1
จำหน่ายผ่านบริษัทตัวแทน

ข. ภาวะการแข่งขัน

ภาวะการแข่งขันที่มีนัยสำคัญที่สุดคือ การแข่งขันด้านราคา
อย่างไรก็ตามบริษัทฯสามารถดำเนินกิจการภายใต้การแข่งขันที่รุนแรงโดยมีจุดแข็งคือ
ผลิตสินค้าเสื้อผ้าสำเร็จรูปมีคุณภาพดี ฝีมือประณีตและให้บริการลูกค้าเป็นอย่างดี
ให้คำแนะนำที่เป็นประโยชน์แก่ลูกค้า
ตลอดจนส่งมอบสินค้าตามกำหนดสัญญาและมีความซื่อสัตย์ต่อลูกค้า

จำนวนคู่แข่งขัน ผู้ผลิตสินค้าเสื้อผ้าสำเร็จรูปมีทั้งในประเทศและต่างประเทศ
จึงไม่มีข้อมูลเพียงพอที่จะวิเคราะห์ได้

(3) การจัดหาผลิตภัณฑ์

ก. ลักษณะการจัดหาให้ได้มาซึ่งผลิตภัณฑ์

บริษัทฯมีการสั่งซื้อวัตถุดิบจากต่างประเทศและในประเทศ สัดส่วนคิดเป็นร้อยละ 86 และ 14
ตามลำดับ โดยมีแหล่งที่มาจากต่างประเทศได้แก่ จีน เกาหลี ไต้หวัน เวียดนาม
ฮ่องกงและสหรัฐอเมริกา วัตถุดิบสำคัญที่ใช้ในการผลิตคือ
ผ้าผืนที่ทำจากเส้นใยสังเคราะห์และเส้นใยธรรมชาติ วัสดุส่วนประกอบของเสื้อ เช่น ซิป กระดุม
ด้าย เป็นต้น ซึ่งส่งเข้าโรงงานผลิตของกลุ่มบริษัทฯ ซึ่งมี 2 แห่งคือ

1. บริษัท คาสเซ่อร์พีคโฮลดิ้งส์ จำกัด (มหาชน) โรงงานตั้งอยู่เลขที่ 697 ถนนเพชรเกษม
แขวงบางแค เขตบางแค กรุงเทพมหานคร มีพนักงานทั้งหมด 1,422 คน กำลังการผลิต
1,200,000 ชิ้นต่อปี

2. บริษัท ซี.พี.จี.การ์เมนท์ จำกัด โรงงานตั้งอยู่เลขที่ 2 ซอยเพชรเกษม 50/2 ถนนเพชรเกษม
แขวงบางหว้า เขตภาษีเจริญ กรุงเทพมหานคร มีพนักงานทั้งหมด 886 คน กำลังการผลิต
800,000 ชิ้นต่อปี

ข. ผลกระทบต่อสิ่งแวดล้อม

กลุ่มธุรกิจผลิตเสื้อผ้าสำเร็จรูป โรงงานตัดเย็บเสื้อผ้าเป็นอุตสาหกรรมที่ไม่มีมลพิษด้านสิ่งแวดล้อม
จักร เย็บผ้าเป็นเครื่องจักรขนาดเล็กและไม่ก่อให้เกิดเสียงรบกวน ไม่มีสารเคมีในขบวนการผลิต
จึงไม่เกิดมลพิษต่อน้ำและอากาศ

กลุ่มธุรกิจพัฒนาอสังหาริมทรัพย์

(1) ลักษณะผลิตภัณฑ์

พัฒนาที่อยู่อาศัยในแนวราบคือ บ้านทาวน์เฮาส์ บ้านเดี่ยว บ้านแฝดและอาคารพาณิชย์
ในจังหวัดนครปฐมและจังหวัดนนทบุรี

- โครงการหมู่บ้านสิวารัตน์ 9 ตั้งอยู่ที่ถนนบางบัวทอง-ไทรน้อย ตำบลบางบัวทอง
อำเภอบางบัวทอง นนทบุรี ก่อสร้างเป็นบ้านแฝดจำนวน 320 หน่วย และอาคารพาณิชย์ 57 หน่วย
มูลค่าโครงการรวม 619 ล้านบาท ณ วันที่ 31 ธันวาคม 2562 ได้โอนกรรมสิทธิ์ให้ผู้ซื้อแล้ว 363
หน่วย

- โครงการหมู่บ้านสิวารัตน์ 10 ตั้งอยู่ที่ถนนบางเลน-ลาดหลุมแก้ว ตำบลบางภาษี อำเภอบางเลน
นครปฐม มูลค่าโครงการ 527 ล้านบาท ก่อสร้างเป็นอาคารพาณิชย์และทาวน์เฮาส์ รวมทั้งสิ้น 443
หน่วย ณ วันที่ 31 ธันวาคม 2562 ได้โอนกรรมสิทธิ์ให้ผู้ซื้อแล้ว 417 หน่วย
ส่วนที่เหลืออยู่ระหว่างก่อสร้างและขายพร้อมโอนกรรมสิทธิ์ให้ผู้ซื้อ

- โครงการหมู่บ้านสิวารัตน์ 11 ตั้งอยู่ที่ถนนไทรน้อย-บางบัวทอง ตำบลคลองขวาง อำเภอไทรน้อย
นนทบุรี เนื้อที่ 14-0-29 ไร่ มูลค่าโครงการ 253 ล้านบาท ก่อสร้างบ้านทาวน์เฮาส์ 2 ชั้น
จำนวน 120 หน่วย และบ้านทาวน์โฮมส์ 3 ชั้น จำนวน 26 หน่วย ณ วันที่ 31 ธันวาคม 2562
ได้โอนกรรมสิทธิ์ให้ผู้ซื้อแล้ว 36 หน่วย
ส่วนที่เหลืออยู่ระหว่างก่อสร้างและขายพร้อมโอนกรรมสิทธิ์ให้ผู้ซื้อ

(2) การตลาดและภาวะการแข่งขัน

- ตลาดที่อยู่อาศัยสำหรับผู้มีรายน้อยหรือปานกลางในปีนี้ มีการแข่งขันในตลาดอย่างรุนแรง
และความต้องการของผู้ซื้อที่อยู่อาศัยมีจำนวนจำกัด บริษัทต้องใช้กลยุทธ์ทางการตลาดใหม่ ๆ
เพื่อเร่งให้ผู้ซื้อตัดสินใจ

- ในช่วงระยะเวลาที่ผ่านมา การแข่งขันสูงมาก และมีผู้ประกอบการรายใหม่ ๆ
ซึ่งมีศักยภาพสูงอยู่ในทำเลเดียวกันกับบริษัท
จึงทำให้การขายล่าช้าเพราะผู้ซื้อบางรายต้องการเปรียบเทียบคุณภาพบ้าน ทำเล
และราคาที่เหมาะสมที่สุดก่อนตัดสินใจ อย่างไรก็ดีบริษัทมีทีมงานที่มีความรู้และประสบการณ์มานาน
อีกทั้งได้จัดหาทีมงานเฉพาะเพื่อเจาะกลุ่มลูกค้ารายใหม่อยู่เสมอ ทำให้ยังสามารถแข่งขันในตลาดได้

(3) การจัดหาผลิตภัณฑ์

- บริษัทฯได้พัฒนาผลิตภัณฑ์ ให้มีคุณภาพสูงขึ้นกว่าเดิม
โดยได้พัฒนาบริษัทในกลุ่มให้เป็นผู้ดำเนินการก่อสร้างบ้านและระบบสาธารณูปโภค
และเป็นผู้ควบคุมตรวจสอบการก่อสร้างทุกขั้นตอนโดยตรง เพื่อให้ได้มาตรฐานสูงสุด
รวมทั้งการเลือกใช้วัสดุและอุปกรณ์ต่างๆ ในการก่อสร้างที่ดีและมีคุณภาพ

- ผลกระทบต่อสิ่งแวดล้อม

กลุ่มบริษัทให้ความสำคัญอย่างมาก ในการก่อสร้างบ้านและระบบสาธารณูโภค
โดยกิจการได้แบ่งแยกพื้นที่ชัดเจน เช่น
พื้นที่อยู่ระหว่างการก่อสร้างและบ้านที่สร้างเสร็จและมีผู้อยู่อาศัยออกจากกัน
และติดตั้งอุปกรณ์เพื่อป้องกันอันตรายทุกแห่งที่มีการก่อสร้างภายในโครงการเป็นอย่างดี

(4) งานที่ยังไม่ได้ส่งมอบ - ไม่มี –

3. ปัจจัยความเสี่ยง

กลุ่มธุรกิจเสื้อผ้าสำเร็จรูป

- การถูกยกเลิกคำสั่งซื้อ บริษัทผลิตเสื้อผ้าสำเร็จรูปประเภท Jacket Coat กางเกงและชุดกีฬา
ภายใต้เครื่องหมายการค้าและแบบของผู้ซื้อ การส่งมอบสินค้าไม่ทันตามกำหนดสัญญา
อาจจะเป็นสาเหตุที่ทำให้ถูกยกเลิกคำสั่งซื้อในกรณีที่ถูกยกเลิกคำสั่งซื้อ
บริษัทไม่สามารถนำสินค้านั้นไปจำหน่ายให้ผู้ซื้อรายอื่นได้ เพราะเป็นสินค้าที่มีลิขสิทธิ์ อย่างไรก็ตาม
หากว่ามีอุปสรรคที่ทำให้การผลิตต้องล่าช้าออกไปไม่ทันตามกำหนดในการส่งมอบสินค้า
บริษัทจะต้องตัดสินใจขนส่งสินค้าโดยทางเครื่องบินแทนการขนส่งโดยทางเรือแม้ว่าค่าขนส่งทางเครื่องบินจะมีค่าใช้จ่ายที่ค่อนข้างสูง
แต่เป็นการเสียหายที่น้อยกว่าการถูกยกเลิกคำสั่งซื้อ นอกจากนั้นบริษัทฯมีแนวทางป้องกัน
โดยมีฝ่ายคลังสินค้าที่จะต้องตรวจสอบความถูกต้องทั้งปริมาณและคุณภาพวัตถุดิบหลังรับสินค้าทุกครั้ง
อีกทั้งมีแผนก QA ตรวจสอบคุณภาพของสินค้า ในระหว่างการผลิตจนกระทั้งผลิตเสร็จ
หากเกิดความผิดพลาดจะต้องแก้ไขอย่างทันท่วงที

- ความเสี่ยงด้านอัตราแลกเปลี่ยนเงินตราต่างประเทศ
การขายสินค้าเสื้อผ้าสำเร็จรูปของบริษัทฯใช้สกุลเงินเหรียญสหรัฐอเมริกาประมาณร้อยละ 99
ส่วนการซื้อวัตถุดิบจากต่างประเทศโดยใช้สกุลเงินเหรียญสหรัฐอเมริกาประมาณร้อยละ 88
สัดส่วนมูลค่าส่งออกต่อการนำเข้าคือ 100 ต่อ 50
ดังนั้นความผันผวนของอัตราแลกเปลี่ยนเงินตราต่างประเทศระหว่างเงินสกุลเหรียญสหรัฐอเมริกาและเงินบาท
มีผลต่อรายได้และต้นทุนของบริษัท ซึ่งบริษัทฯมีแนวทางป้องกัน
โดยมอบหมายให้ฝ่ายที่เกี่ยวข้องติดตามบทวิเคราะห์และข่าวสารเกี่ยวกับนโยบายการขึ้นดอกเบี้ยในสหรัฐอเมริกา
และมีการจองอัตราแลกเปลี่ยนล่วงหน้าเพื่อป้องกันความผันผวน

- ต้นทุนค่าแรงที่เพิ่มขึ้นในวันที่ 1 เมษายน 2562
ได้มีประกาศปรับค่าแรงขั้นต่ำในกรุงเทพมหานครและปริมณฑลจาก 310 บาทต่อวันเป็น 325
บาทต่อวัน ส่งผลให้ต้นทุนการผลิตของบริษัทฯ เพิ่มขึ้น
เนื่องจากอุตสาหกรรมเครื่องนุ่มห่มเป็นอุตสาหกรรมที่ใช้แรงงานคนเป็นหลัก
บริษัทฯจึงต้องเร่งฝึกฝนฝีมือแรงงาน และลงทุนเครื่องจักรทันสมัย
เพื่อเพิ่มประสิทธิภาพและประสิทธผลในการผลิต

กลุ่มธุรกิจพัฒนาอสังหาริมทรัพย์

- ธุรกิจอสังหาริมทรัพย์มีการแข่งขันที่รุนแรง
เนื่องจากมีบ้านที่อยู่ระหว่างก่อสร้างและบ้านพร้อมขายในตลาดเป็นจำนวนมาก
ในขณะที่ความต้องการของผู้ซื้อมีจำนวนจำกัด

- ปัจจุบันผู้ซื้อที่อยู่อาศัยมีข้อจำกัดในการขอสินเชื่อมาก
เนื่องจากธนาคารเข้มงวดในการปล่อยสินเชื่อ ผู้ซื้อจำนวนมากมีคุณสมบัติไม่ครบถ้วนตามที่กำหนด
จึงไม่ผ่านการพิจารณาสินเชื่อจากธนาคาร

- ความเสี่ยงด้านสภาพคล่อง อาจเกิดจากบริษัทต้องระดมทุนให้เพียงพอ และทันเวลา
หากมีบ้านพร้อมขายแล้ว ผู้ซื้อสินเชื่อไม่ผ่านการพิจารณา

4. ทรัพย์สินที่ใช้ในการประกอบธุรกิจ

4.1 ลักษณะสำคัญของทรัพย์สิน

กลุ่มธุรกิจเสื้อผ้าสำเร็จรูป

บริษัท คาสเซ่อร์พีคโฮลดิ้งส์ จำกัด (มหาชน)

+---------------------------------+------------------+-----------------+
| ที่ตั้ง                             | มูลค่าตามบัญชี (บาท) | ลักษณะกรรมสิทธิ์    |
+---------------------------------+------------------+-----------------+
|                                 | ณ วันที่ 31 ธ.ค.62  |                 |
+---------------------------------+------------------+-----------------+
| ราคาทุนบวกส่วนที่ตีราคาเพิ่ม           |                  |                 |
+---------------------------------+------------------+-----------------+
| ที่ดิน เนื้อที่ 9-2-32 ไร่              |                  |                 |
+---------------------------------+------------------+-----------------+
| เลขที่ 697 ถนนเพชรเกษม แขวงบางแค  | 174,787,500.00 * | เจ้าของ          |
+---------------------------------+------------------+-----------------+
| เขตบางแค กรุงเทพฯ                |                  |                 |
+---------------------------------+------------------+-----------------+
| อาคาร                           |                  |                 |
+---------------------------------+------------------+-----------------+
| เลขที่ 697 ถนนเพชรเกษม แขวงบางแค  | 20,774,161.15 *  | เจ้าของ          |
+---------------------------------+------------------+-----------------+
| เขตบางแค กรุงเทพฯ                |                  |                 |
+---------------------------------+------------------+-----------------+

* ประเมินราคาโดยบริษัท ชาเตอร์แวลูเอชั่น จำกัด เมื่อวันที่ 12 กันยายน 2560

  * ที่ดินและอาคารจำนองเป็นหลักประกันหนี้ต่อธนาคาร กรุงเทพ จำกัด (มหาชน)

  มูลจำนอง 200,000,000 บาท

  เครื่องจักรและอุปกรณ์

เครื่องจักรและอุปกรณ์ที่ใช้ในการผลิตคือ เครื่องตัดผ้า โต๊ะตัดแบบธรรมดาและแบบสูญญากาศ
คอมพิวเตอร์สำหรับการสร้างแบบ จักรเย็บผ้าชนิดต่างๆ เช่น จักรเข็มเดี่ยว จักรเข็มคู่
จักรถักรังดุม จักรติดกระดุม จักรโพ้ง เป็นต้น เครื่องรีดผ้า เครื่องอบผ้า เครื่องบรรจุหีบห่อ
และเครื่องเลเซอร์

  --------------------------------- ------------------- ------------------
  มูลค่าตามบัญชี (บาท)                  ลักษณะกรรมสิทธิ์        ภาระผูกพัน

  ณ วันที่ 31 ธ.ค.62                                       

  15,316,514.03                     เจ้าของ              ไม่มี
  --------------------------------- ------------------- ------------------

บริษัทซี.พี.จี การ์เมนท์ จำกัด

  --------------------------------- ------------------- ------------------
  ที่ตั้ง                               มูลค่าตามบัญชี (บาท)    ลักษณะกรรมสิทธิ์

                                    ณ วันที่ 31 ธ.ค.62     

  ราคาทุนบวกส่วนที่ตีราคาเพิ่ม                                 

  ที่ดิน เนื้อที่ 4-2-36 ไร่                                    

  เลขที่ 2 ซอยเพชรเกษม 50/2           93,962,000.00 *     เจ้าของ
  แขวงบางหว้า เขตภาษีเจริญ กรุงเทพฯ                         

  อาคาร                             44,531,161.92 *     เจ้าของ

  เครื่องจักร                          4,341,3777.38       เจ้าของ
  --------------------------------- ------------------- ------------------

* ประเมินราคาโดยบริษัท สยามแอพเพรซัล แอนด์ เซอร์วิส จำกัด เมื่อวันที่ 29 กันยายน 2560

  * ที่ดินและอาคารจำนองเป็นหลักประกันหนี้

  ลำดับที่ 1 ต่อธนาคาร ไทยพาณิชย์ จำกัด (มหาชน) มูลจำนอง 164,000,000 บาท

  ลำดับที่ 2 ต่อธนาคาร กรุงเทพ จำกัด (มหาชน) มูลจำนอง 70,000,000 บาท

กลุ่มธุรกิจพัฒนาอสังหาริมทรัพย์

ที่ดินและอาคารที่มีไว้เพื่อขาย

-   โครงการสิวารัตน์ 7 ตั้งอยู่ที่ถนนศาลายา ตำบลคลองโยง อำเภอพุทธมณฑล นครปฐม

-   โครงการสิวารัตน์ 9 ตั้งอยู่ที่ถนนไทรน้อย-บางบัวทอง ตำบลบางบัวทอง อำเภอบางบัวทอง
    นนทบุรี

-   โครงการสิวารัตน์ 10 ตั้งอยู่ที่ถนนบางเลน-ลาดหลุมแก้ว ตำบลบางภาษี อำเภอบางเลน
    นครปฐม

-   โครงการสิวารัตน์ 11 ตั้งอยู่ที่ถนนไทรน้อย-บางบัวทอง ตำบลคลองขวาง อำเภอไทรน้อย

  (บางบัวทอง) นนทบุรี

-   โครงการสิวารัตน์ 12 ตั้งอยู่ที่ถนนไทรน้อย-บางบัวทอง ตำบลไทรน้อย อำเภอไทรน้อย
    นนทบุรี

-   โครงการสิวารัตน์ 14-18 ตั้งอยู่ที่ถนนบ้านไทรน้อย-บ้านคลองเจ้า ตำบลหนองเพรางาย
    อำเภอไทรน้อย จังหวัดนนทบุรี

+----------------+---------------+------------------------------------+
| ชื่อโครงการ      | ม             | ภาระผูกพัน                           |
|                | ูลค่าสินค้าคงเหลือ |                                    |
|                |               |                                    |
|                | ราคาตามบัญชี    |                                    |
|                | (บาท)         |                                    |
|                |               |                                    |
|                | ณ วันที่ 31 ธ.ค. |                                    |
|                | 62            |                                    |
+----------------+---------------+------------------------------------+
| โครงการสิวารัตน์  | 4,158,802.00  | หนังสือค้ำประกัน ธ.ธนชาต 446,165.00    |
| 7              |               | บาท                                |
+----------------+---------------+------------------------------------+
| โครงการสิวารัตน์  | 0.00          | หนังสือค้ำประกัน ธ.กรุงเทพ 1,661,313.00 |
| 8              |               | บาท                                |
+----------------+---------------+------------------------------------+
| โครงการสิวารัตน์  | 19,327,491.55 | หนังสือค้ำประกัน ธ.กรุงเทพ 2,563,501.00 |
| 9              |               | บาท                                |
+----------------+---------------+------------------------------------+
| โครงการสิวารัตน์  | 33,389,293.41 | หนังสือค้ำประกันธนาคารเกียรตินาคิน        |
| 10             |               | 26,496,161.00 บาท                  |
+----------------+---------------+------------------------------------+
| ชื่อโครงการ      | ม             | ภาระผูกพัน                           |
|                | ูลค่าสินค้าคงเหลือ |                                    |
|                |               |                                    |
|                | ราคาตามบัญชี    |                                    |
|                | (บาท)         |                                    |
|                |               |                                    |
|                | ณ วันที่ 31 ธ.ค. |                                    |
|                | 62            |                                    |
+----------------+---------------+------------------------------------+
| โครงการสิวารัตน์  | 64,413,092.70 | หนังสือค้ำประกัน ธ.กรุงศรีอยุธยา          |
| 11             |               | 5,536,865.00 บาท                   |
+----------------+---------------+------------------------------------+
| โครงการสิวารัตน์  | 29,377,188.60 | หนังสือค้ำประกัน ธ.กรุงเทพ 32,057,040   |
| 12             |               | บาท                                |
+----------------+---------------+------------------------------------+
| โครงการสิวารัตน์  | 61,037,858.71 | หนังสือค้ำประกัน ธ.กรุงเทพ 80,297,570   |
| 14-18          |               | บาท                                |
+----------------+---------------+------------------------------------+
|                | 2             |                                    |
|                | 11,703,726.97 |                                    |
+----------------+---------------+------------------------------------+

จากงบการเงินรวมบริษัทและบริษัทย่อยมีรายการอสังหาริมทรัพย์เพื่อการลงทุนจำนวน
57,616,665.68 บาท ซึ่งประกอบด้วย

(1) ที่ดิน เนื้อที่ 5-0-0 ไร่ ตั้งอยู่ที่ซอย 19 ถนนพุทธมณฑลสาย 2 แขวงบางพรม เขตตลิ่งชัน
    กรุงเทพฯ มูลค่าตามบัญชี 17,400,796 บาท

(ข) ที่ดินและอาคารจำนวน 2 แห่ง

- แห่งที่ 1 ตั้งอยู่เลขที่ 37/28-39 และ 37/55-67 ซอยเพชรเกษม 31/3 ถนนเพชรเกษม
แขวงบางหว้า เขตภาษีเจริญ กรุงเทพฯ มูลค่าสุทธิตามบัญชี 25,659,702.49 บาท

- แห่งที่ 2 ตั้งอยู่เลขที่ 720/11, 720/24 และ 720/36-39 ซอยคล้ายจินดา ถนนประชาธิปก
แขวงหิรัฐรูจี เขตธนบุรี กรุงเทพฯ มูลค่าสุทธิตามบัญชี 9,641,642.19 บาท

(ค) ที่ดินของบริษัทย่อย ตั้งอยู่ที่ถนนพุทธมณฑลสาย 5 รวมมูลค่าสุทธิตามบัญชี 4,914,525 บาท

สินทรัพย์ที่ไม่มีตัวตน - ไม่มี -

2.  อธิบายนโยบายในการลงทุนในบริษัทย่อยและบริษัทร่วม

บริษัทฯ มีนโยบายมุ่งเน้นการลงทุนในธุรกิจการผลิตเสื้อผ้าสำเร็จรูปและธุรกิจอสังหาริมทรัพย์
โดยคณะกรรมการของบริษัทฯ จะร่วมกันพิจารณาตามนโยบายการลงทุนของบริษัทฯ
โดยคำนึงถึงความจำเป็น เหมาะสม รวมทั้งประโยชน์ของบริษัทฯ และผู้ถือหุ้นเป็นสำคัญ
และปฏิบัติตามข้อกำหนดของตลาดหลักทรัพย์ฯ
ในเรื่องการเข้าทำรายการที่เกี่ยวโยงกันหรือการได้มาหรือจำหน่ายไปซึ่งสินทรัพย์ของบริษัทฯ
อย่างเคร่งครัด

5. ข้อพิพาททางกฎหมาย

(1) คดีที่มีผลกระทบด้านลบต่อทรัพย์สิน

  คดีที่มีผลกระทบด้านลบต่อทรัพย์สินอย่างมีนัยสำคัญ -ไม่มี-

(2) คดีที่มีผลต่อการดำเนินธุรกิจอย่างมีนัยสำคัญ -ไม่มี-

(3) กรรมการ ผู้บริหารหรือผู้ที่เกี่ยวข้องเป็นคู่ความกับบริษัท -ไม่มี-

6. ข้อมูลทั่วไปและข้อมูลอื่นที่สำคัญ

บริษัทที่ออกหลักทรัพย์ บริษัท คาสเซ่อร์พีคโฮลดิ้งส์ จำกัด (มหาชน) 

ทะเบียนบริษัทมหาชน 0107537001056

ที่ตั้งสำนักงาน อาคาร ซี.พี.เอช.ทาวเวอร์ เลขที่ 899 ถนนเพชรเกษม

  แขวงบางแค เขตบางแค กรุงเทพมหานคร 10160

  โทรศัพท์ : 02-4550300 โทรสาร: 02-4550358-9

E–mail Address cph@castlepeak.co.th

Website www.castlepeak.co.th

ที่ตั้งโรงงาน เลขที่ 697 ถนน เพชรเกษม แขวงบางแค เขตบางแค กรุงเทพมหานคร

ประเภทธุรกิจ อุตสาหกรรมผลิตเสื้อผ้าสำเร็จรูปเพื่อจำหน่ายต่างประเทศและ

  ธุรกิจพัฒนาอสังหาริมทรัพย์

หุ้นที่ออกจำหน่าย หุ้นสามัญ 40,000,000 หุ้น มูลค่าที่ตราไว้หุ้นละ 10 บาท

ทุนจดทะเบียนและเรียกชำระแล้ว 400,000,000 บาท

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

  93 ถนนรัชดาภิเษก แขวงดินแดง เขตดินแดง กรุงเทพมหานคร 10400 
  โทรศัพท์: 02-009-9000 โทรสาร: 02-009-9991 

ผู้สอบบัญชี นายจิโรจ ศิริโรโรจน์ จากบริษัท กรินทร์ ออดิท จำกัด

72 อาคาร กสท โทรคมนาคม ชั้น 24 ถนนเจริญกรุง

  แขวงบางรัก เขตบางรัก กรุงเทพฯ 10500

  โทรศัพท์ : 02-105-4661 โทรสาร: 02-0263760

ที่ปรึกษากฎหมาย นาย อธิกิจ เจษฎาญานเมธา

  อธิกิจทนายความ

บริษัท คาสเซ่อร์พีคโฮลดิ้งส์ จำกัด (มหาชน) ถือหุ้นในกิจการต่างๆ ตั้งแต่ร้อยละ 10 ขึ้นไปดังนี้

1.  บริษัท ซี.พี.จี.การ์เมนท์ จำกัด

  ที่ตั้งสำนักงาน อาคาร ซี.พี.เอช.ทาวเวอร์ เลขที่ 899 ถนนเพชรเกษม

  แขวงบางแค เขตบางแค กรุงเทพฯ 10160

  โทร. 02-4550300 โทรสาร. 02-4550358-9

  ประเภทธุรกิจ ผลิตเสื้อผ้าสำเร็จรูป

  หุ้นที่ออกจำหน่าย หุ้นสามัญ 9,240 หุ้น มูลค่าหุ้นที่ตราไว้หุ้นละ 5,000 บาท

  ทุนจดทะเบียนและเรียกชำระแล้ว 46,200,000 บาท

  บริษัท คาสเซ่อร์พีคโฮลดิ้งส์ จำกัด (มหาชน) ถือหุ้นร้อยละ 99.94 ของทุนจดทะเบียน

2.  บริษัท คาสเซ่อร์พีค เรียลเอสเตท จำกัด

  ที่ตั้งสำนักงาน อาคาร ซี.พี.เอช.ทาวเวอร์ เลขที่ 899 ถนนเพชรเกษม

  แขวงบางแค เขตบางแค กรุงเทพฯ 10160

  โทร. 02-4550300 โทรสาร. 02-4550358-9

  ประเภทธุรกิจ พัฒนาอสังหาริมทรัพย์

  หุ้นที่ออกจำหน่าย หุ้นสามัญ 20,000,000 หุ้น มูลค่าหุ้นที่ตราไว้หุ้นละ 10 บาท

  ทุนจดทะเบียนและเรียกชำระแล้ว 200,000,000 บาท

  บริษัท คาสเซ่อร์พีคโฮลดิ้งส์ จำกัด (มหาชน) ถือหุ้นร้อยละ 99.99 ของทุนจดทะเบียน

3.  บริษัท อุตสาหกรรมเยื่อและกระดาษ คาสเซ่อร์พีค จำกัด

  ที่ตั้งสำนักงาน อาคาร ซี.พี.เอช.ทาวเวอร์ เลขที่ 899 ถนนเพชรเกษม

  แขวงบางแค เขตบางแค กรุงเทพฯ 10160

  โทร. 02-4550289 โทรสาร. 02-4550296

  ประเภทธุรกิจ ผลิตเยื่อกระดาษและกระดาษ

  หุ้นที่ออกจำหน่าย หุ้นสามัญ 10,000,000 หุ้น มูลค่าหุ้นที่ตราไว้หุ้นละ 10 บาท

  ทุนจดทะเบียนและเรียกชำระแล้ว 100,000,000 บาท

  บริษัท คาสเซ่อร์พีคโฮลดิ้งส์ จำกัด (มหาชน) ถือหุ้นร้อยละ 41.00 ของทุนจดทะเบียน

4.  บริษัท ธานีวัฒนา จำกัด

  ที่ตั้งสำนักงาน 1174/4 ถนนพหลโยธิน แขวงจอมพล

  เขตจตุจักร กรุงเทพฯ 10900

  โทร. 02-5114005 โทรสาร. 02-9303835

  ประเภทธุรกิจ พัฒนาอสังหาริมทรัพย์

  หุ้นที่ออกจำหน่าย หุ้นสามัญ 600,000 หุ้น มูลค่าหุ้นที่ตราไว้หุ้นละ 6.25 บาท

  ทุนจดทะเบียนและเรียกชำระแล้ว 3,750,000 บาท

  บริษัท คาสเซ่อร์พีคโฮลดิ้งส์ จำกัด (มหาชน) ถือหุ้นร้อยละ 49.00 ของทุนจดทะเบียน